Maler

Maler er en yrkestittel som brukes både på yrkes- og håndverksmalere, som maler bygninger, interiører, konstruksjoner, fartøyer osv., og på kunstmalere, som maler bilder. 

Blant yrkesmalerne er det utøvere både innen gamle håndverksfag (dekorasjonsmalere, teater- og kulissemalere, skiltmalere, porselensmalere, hus- og interiørmalere) og nyere, industrielle fag (autolakkerere, skipsmalere osv.).

På videregående opplæring i Norge kan man ta to ulike utdannelser/fagbrev: Malerfaget eller Industrimalerfaget.

Malerfaget er et av de håndverksfagene i Norge hvor en kan ta mesterbrev i og oppnå tittelen malermester.

Historikk 

Det har vært yrkesmalere siden oldtida, men i Norge er de kjent først fra ca. 1300. I Norge var det imidlertid malerlaug bare i Bergen. Maling av hus var ikke vanlig den gangen, og malerne arbeidet oftest innendørs med dekorasjoner og portretter. Portrettmalerne ble kalt kontrafeiere og skildrere. Først på 1800-tallet oppstod skillet mellom kunstnere og håndverkere med spesialisert utdanning for hver faggrein. Maler- og byggtapetsermestrenes Landsforbund ble stiftet i 1908.

Se også 
 Malere omtalt på norsk wikipedia

Referanser

Eksterne lenker  
  Utdanning.no: yrkesbeskrivelse av maler
  Utdanning.no: yrkesbeskrivelse av kunstner

Malerkunst
 
Håndverksyrker
Mesterfag
Billedkunst
Kunstneriske beskjeftigelser